
Referat af bestyrelsesmøde i DN Rebild 15. oktober 2026 i Skillingbro
Til stede: Aage Langeland, Anne Grete Andreasen, Søren Bojesen, Jane Nielsen, Magda Bazuin, Annette Søegaard, Peter Forfang Sørensen og Janne Hansen (referent)
Afbud: Charlotte Mejer, Ole Jensen og Mogens Andersen

Dagsorden

1. Godkendelse af dagsorden og referat fra sidste møde. Referatet er godkendt, da der ikke er indkommet indsigelser. Der var dog et par kommentarer fra Janne, som ikke var til stede ved september-mødet:
Punkt 2e – Foredrag med Lea Korsgaard er slet ikke så aktuelt mht. Klima Rebild som det var sidste år, da hun udgav sin bog. Til gengæld er der rigeligt med andre aktuelle emner at tage fat på. Se punkt 6d i dette referat.

Punkt 9 – Pernilles arrangement havde ikke noget med VILD at gøre, men var en del af Tid til Tur, som led i et kursus, som Pernille følger. 

2. Orientering og meddelelser
a. Madum Sø ulovligt dræn. Sagen ligger p.t. stille. Aage fastholder kontakten med Tove.
b. Klima Rebild. Der er Klima Rebild Dag 25. april 2027 kl. 10-16. Det er desværre samme dag som det Grønne Landsmøde. Deadline for ansøgning om midler er 1. december 2026. Deadline for tekst i Derudad mm er 10. januar 2027. Næste stormøde er 22. oktober 2026 kl. 17-20 med rundvisning på Ambercon. Senest tilmelding er 20. oktober 2026. 
c. Møde med forvaltningen i det nye år. Tages op i 2027.
d. Samrådsmøde på Aars Vandværk. DN’s nye præsident holdt indlæg om den nye strategi. Der kommer et færdigt udkast i løbet af foråret. DN Thy fik opbakning til protest mod nye testvindmøller. Vi ønsker en ny organisationskonsulent i samarbejde med Vestjylland. 
e. CO2-ledning fra Aalborg Havn til salthorste ved Randers. Det vil berøre fire kommuner og går igennem beskyttede naturområder. Vi er i princippet imod CCS (Carbon Catch and Storage) og ser hellere, at virksomheder reducerer deres CO2-udledning, men hvis det skal være, så foreslår vi, at rørledningen følger motorvejen. Aage er sammen med formanden for DN Mariagerfjord er blevet konsulteret og har givet udtryk for, at røret ikke bør påvirke naturområde. Man kan læse mere om CO2-projektet her: 
CO2 rørføring i Nordjylland - Styrelsen for Grøn Arealomlægning og Vandmiljø
f. Ny hjemmeside pr. 1. november 2026. Janne gennemgår hjemmesiden efter ændringen.
g. Naturkalenderen blev udleveret. De aktive frivillige skal også have et eksemplar.
h. Podio. Store skilte ved motorvejen ved Støvring skal fjernes. En sti ved Hjedsbæk er i fare for at blive fjernet. Vi vil protestere, da vi mener, at der i princippet skal være adgangsforhold til naturen. Tilladelsen til et udhus på Torndalsvej er i høring. Det kan måske blive bolig nr. 2. Anne Grete følger sagen.
i. Udvidelse af svinebesætninger. Kommunen har p.t. ikke mulighed for at bremse de ansøgninger, der er indkommet inden 23. september 2026, men vi holder øje med de ansøgninger, der allerede er indkommet, og at vi klager, hvis det er muligt med hensyn til gældende natur- og miljølovgivning på området.
3. Nyt fra udvalg og grupper

a. Naturgruppen - opfølgning på fredninger og kirkejorder. Intet nyt under dette punkt, da Ole ikke var til stede.  På vegne af gruppen beder Janne Ole om et møde, så vi kan komme videre og også gerne inddrage de frivillige til at kigge på §3-områder.
b. Faktaark. Janne har modtaget en 8-siders pdf om ulve, men er i tvivl, om hvad vi skal med den, hvor det ligger på DN’s hjemmeside, hvordan vi får en trykt udgave, og om der er noget på vej om de andre emner vi har foreslået.  Hun følger op hos Anders Vogel. 
c. Frivilliggruppen. Vi m.fl. rydder op i listen efter årsmødet
4. Aktiviteter/arrangementer i DN Rebild 
Evalueringer:

a. Højristur 8. oktober 2026. Det var en interessant tur. Katrine har et godt samarbejde med kommunen.
b. Svampetur 4. oktober 2026. Der var 30 deltagere og det gik godt.
Planlægningsstatus:
a. Årsmøde den 28. november 2026 kl. 9.30-12.30 med efterfølgende indlæg (cirka kl. 11) af Thomas Holst Christensen, driftsleder ved Lille Vildmose. Vi sigter efter at aktivere de frivillige til at hjælpe med det praktiske ved mødet. Vi foreslår Søren som dirigent. 
b. Filmen ’Ilden, Vandet, Jorden, Luften’. Anne Grete har søgt om penge. Hvis og når vi får pengene, finder Søren en dato og lejer filmen. 
c. Julefrokost for bestyrelsen og frivillige 10. december 2026. Jane og Søren arrangerer og, hvis muligt, inddrager de frivillige. Jane og Søren sender indbydelsen til bestyrelsen og de frivillige med tilmelding. 
d. Forslag til arrangementer i 2027, herunder Klima Rebild. Foreløbige ideer: Hvad sker der med vores land overordnet? Status på Lindenborg-ådal-forslaget, Grøn Trepart, svine-firpart, sprøjteforbud, arealomlægning, ny skov, udtagning af jord, ny biodiversitetslov, ny skovlov, naturnationalparker. Aktivitetsgruppen arbejder videre med sagen og inviterer eventuelt de aktive frivillige med til snakken.
5. Udkast af indsatsplan for bekæmpelse af kæmpebjørneklo samt afgørelse om miljøvurdering 
Planen er ikke væsentligt anderledes end den tidligere bortset fra, at Natura 2000-områder nu er inddraget. DN-sekretariatet roste i sin tid kommunens plan. Peter laver forslag til forbedring af indsatsplanen. Vi er betænkelig ved, at de dropper VVM-screening. Kommunen kunne eventuelt lave en vejledning, og det kunne også være rart at kende resultatet af fem års indsats. Fristen er 30. oktober 2026.
6. Den Grønne Trepart 
Lovforslaget L5 er vedtaget. 
Agilix truer med at sætte treparten på pause.

7. Lindenborg Ådal som stort sammenhængende naturområde 
Aage har sendt projektforslaget fra DN Rebild og DN Aalborg til ministrene for hhv. Miljø og Natur. DN-sekretariatet arbejder for, at Rold Skov kommer med i betragtning som NNP. Anette skriver til sine forbindelser i SF. 

DN Rebild og DN Aalborg holder møde med skovfogeden og skovridderen for NST Himmerland 10. november 2026 om signaturprojekter og Lindenborg Ådal. 
8. Brug af sprøjtemidler på Rold Skov Golfbane
Der er revision af lejeaftalen, blandt andet med bestemmelse om, at brug af pesticider udfases over 10-15 år. Vi mener det er for lang tid og har sendt et høringssvar til Rebild Kommune. P.t. sidder sagen i økonomiudvalget.
9. Genoptryk af kort over naturoaser 
Aage har søgt ISOBRO-midler på 6000 kr. Derudover kan vi bruge egne midler til det resterende beløb. (Vi råder over 5000-6000 kr.). Janne spørger Sofie, om vi kan igangsætte trykning, og får det sat i gang. 
Ved 2.000 eksemplarer bliver prisen kr. 8.780 plus moms, miljø- og logistiktillæg.
10. VILD-arrangementer i DN Rebild 
Intet nyt under dette punkt.

11. Eventuelt
Areal ved Hanebakken. Vi skal holde øje med, at der ikke bygges på §3-området.

